[{"text_idx": "#000002", "text": "En la j\u0302usaj tagoj la artverkoj de la frua baroko el la kolektoj de la Nacia Muzeo el Vroclavo (la suda Pollando) estas rigardeblaj en la C\u0302efurba Muzeo de Pekino. La unuan fojon c\u0302inoj havos la eblecon admiri la artfajnecon de la verkoj de i.a. pentristo Michael Leopold Willmann au\u0306 skulptisto Matthias Steinl, jam dum sia vivo agnoskitaj kiel artistoj elstaraj, respektataj kaj aprecataj. \u201eSilesia rediviva\u201d (Silezio renaskita) prezentas verkojn de elstaraj artistoj de la regiono trovig\u0302anta en la centro de Europo c\u0302e la vojkruc\u0302ig\u0302o de la plej gravaj komercaj itineroj. La prezentataj objektoj kreig\u0302is en la mezo de la 17-a jarcento, kiam post la 30-jara milito (1618\u20131648) intense revivig\u0302is tie artoj. Dank\u2019 al favoraj kondic\u0302oj \u2013 ambicia kaj konscia mecenateco de la nobelaj kaj burg\u0302aj elitoj, la lastaj reprezentantoj de princoj el Piast-dinastio kaj katolika sacerdotaro \u2013 Siliezio farig\u0302is regiono, kiu logis vivi kaj krei talentajn kaj aprecatajn artistojn. Kadre de la kunlaboro inter la pola kaj c\u0302ina muzeoj lime de 2017/2018 en Vroclavo estis prezentita ekspozicio \u201eLa vivo de c\u0302inaj log\u0302antoj fine de Ming-dinastio\u201d."}]